Tanah runtuh Serasan 2023

Pada 6 Mac 2023, beberapa siri tanah runtuh dicetuskan oleh hujan berterusan di Pulau Serasan, Kecamatan Serasan, Kabupaten Natuna, Kepulauan Riau, Indonesia. Kira-kira 50 orang terbunuh dan empat lagi masih hilang manakala hubungan dengan Pulau Serasan hilang sepenuhnya. Sebuah kampung dilaporkan tertimbus sepenuhnya.

 Kesudahan 
Kerajaan wilayah Kepulauan Riau menghantar 25 anggota polis ke pulau itu untuk usaha bantuan awal. Badan Mitigasi Bencana Daerah Kabupaten Natuna dan Daerah Militer Natuna ke-318 turut menghantar dua kapal. Usaha bantuan itu terbantut berikutan hujan lebat yang memaksa usaha mencari dihentikan beberapa kali selain lokasi terpencil pulau yang mengambil masa 5 jam menggunakan bot seperti biasa ketika cuaca tenang dari ibu kota kabupaten, Ranai. Pasukan mencari dan menyelamat telah dihantar dari Ranai dengan seramai 36 orang. Tanah runtuh mengakibatkan bekalan elektrik dan sambungan telekomunikasi terputus sepenuhnya ke pulau itu, menyukarkan hubungan dengan dunia luar. Tanah runtuh juga merosakkan jalan utama di seluruh pulau itu.

 Rujukan 

Kategori:Bencana 2023 di Indonesia
Kategori:Koordinat pada Wikidata
Kategori:Kabupaten Natuna
Kategori:Tanah runtuh di Indonesia
Kategori:Tanah runtuh 2023
Kategori:Mac 2023 di Indonesia